У 1996 годзе ансамбль прымаў удзел у Міжнародным конкурсе Быдгошчскія імпрэсіі музычныя ў Польшчы, дзе яму былі прысуджаны першае прызавое месца Залатая струна ў намінацыі Інструментальныя ансамблі і Гран-пры як лепшаму творчаму калектыву конкурсу. Гэта перамога на міжнародным конкурсе (упершыню ў гісторыі беларускай культуры) — значнае дасягненне ансамбля, і з таго часу ён носіць назву Залатая струна. Потым было шмат канцэртаў на радзіме і за мяжой, розных узнагарод і званняў. Ансамбль паспяхова прадстаўляў Беларусь на IV, V, VI сусветных кангрэсах цымбалістаў, дарэчы, на VI, які праходзіў у Львове, ён узнагароджаны граматай, як лепшы прафесійны калектыў кангрэса.